ছোট বোন মুখ্যমন্ত্রীর সঙ্গে কথা বলে মুস্কিল আসান করুন অশোক ঘোষ। এই আর্জি নিয়ে বর্ষীয়ান ফরওয়ার্ড ব্লক নেতার দ্বারস্থ হল আক্রান্ত আমরা সংগঠন। কয়েকদিন আগেই ফরওয়ার্ড ব্লক অফিসে গিয়ে অশোক ঘোষকে জন্মদিনের শুভেচ্ছা জানান মুখ্যমন্ত্রী। মুখ্যমন্ত্রী এমনও বলেছিলেন, তাঁর সরকারের কাজ নিয়ে কোনও পরামর্শ দেওয়ার থাকলে অশোক ঘোষ যেন দ্বিধা না করেন। মুখ্যমন্ত্রীকে পাল্টা ছোট বোন বলে সম্বোধন করেন ফরওয়ার্ড ব্লক রাজ্য সম্পাদক।
 ওয়েব ডেস্ক: ছোট বোন মুখ্যমন্ত্রীর সঙ্গে কথা বলে মুস্কিল আসান করুন অশোক ঘোষ। এই আর্জি নিয়ে বর্ষীয়ান ফরওয়ার্ড ব্লক নেতার দ্বারস্থ হল আক্রান্ত আমরা সংগঠন। কয়েকদিন আগেই ফরওয়ার্ড ব্লক অফিসে গিয়ে অশোক ঘোষকে জন্মদিনের শুভেচ্ছা জানান মুখ্যমন্ত্রী। মুখ্যমন্ত্রী এমনও বলেছিলেন, তাঁর সরকারের কাজ নিয়ে কোনও পরামর্শ দেওয়ার থাকলে অশোক ঘোষ যেন দ্বিধা না করেন। মুখ্যমন্ত্রীকে পাল্টা ছোট বোন বলে সম্বোধন করেন ফরওয়ার্ড ব্লক রাজ্য সম্পাদক।
 
এরপরেই অশোক ঘোষের দ্বারস্থ হওয়ার সিদ্ধান্ত নিয়েছে আক্রান্ত আমরা সংগঠন। সংগঠনের তরফে আজ অশোক ঘোষের সঙ্গে দেখা করবেন অধ্যাপক অম্বিকেশ মহাপাত্র। ফরওয়ার্ড ব্লক রাজ্য সম্পাদককে চিঠি দিয়ে মুখ্যমন্ত্রীকে পরামর্শ দেওয়ার আর্জি জানাবেন তিনি।